CELEX: 32018D1959
Language: lv
Date: 2018-12-10 00:00:00
Title: Komisijas Īstenošanas lēmums (ES) 2018/1959 (2018. gada 10. decembris), ar ko attiecībā uz pasākumiem, kas veicami, lai novērstu kaitīgā organisma Agrilus planipennis (Fairmaire) ievešanu un izplatīšanos Savienībā caur koksni, kuras izcelsme ir Kanādā un Amerikas Savienotajās Valstīs, atkāpjas no Padomes Direktīvas 2000/29/EK (izziņots ar dokumenta numuru C(2018) 8235)

12.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 315/27
               
            
         KOMISIJAS ĪSTENOŠANAS LĒMUMS (ES) 2018/1959
         (2018. gada 10. decembris),
         ar ko attiecībā uz pasākumiem, kas veicami, lai novērstu kaitīgā organisma Agrilus planipennis (Fairmaire) ievešanu un izplatīšanos Savienībā caur koksni, kuras izcelsme ir Kanādā un Amerikas Savienotajās Valstīs, atkāpjas no Padomes Direktīvas 2000/29/EK
         
            
               (izziņots ar dokumenta numuru C(2018) 8235)
            
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 15. panta 1. punktu,
         tā kā:
         
                     (1)
                  
                  
                     
                        Agrilus planipennis (Fairmaire) ir kaitīgs organisms, kas minēts Direktīvas 2000/29/EK I pielikuma A daļas I iedaļas a) punkta 1.2. apakšpunktā kā organisms, kurš Savienībā nav sastopams.
                  
               
                     (2)
                  
                  
                     Direktīvas 2000/29/EK IV pielikuma A daļas I iedaļas 2.3. punktā paredzēti īpaši noteikumi, kas vajadzīgi, lai novērstu kaitīgā organisma Agrilus planipennis (Fairmaire) ievešanu un izplatīšanos Savienībā caur koksni, kuras izcelsme ir konkrētās trešajās valstīs.
                  
               
                     (3)
                  
                  
                     Balstoties uz informāciju, ko Eiropas Komisija apkopojusi 2018. gada revīziju laikā Kanādā un Amerikas Savienotajās Valstīs, Direktīvas 2000/29/EK IV pielikuma A daļas I iedaļas 2.3. punkta b) apakšpunktā minēto nosacījumu īstenošana pirms eksporta netiek pietiekami pārbaudīta.
                  
               
                     (4)
                  
                  
                     Tādēļ ir lietderīgi neatļaut Savienībā ievest Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. un Pterocarya rhoifolia Siebold un Zucc. koksni, kuras izcelsme ir Kanādā un Amerikas Savienotajās Valstīs, saskaņā ar minētajā b) apakšpunktā noteikto oficiālo kārtību.
                  
               
                     (5)
                  
                  
                     Šis lēmums būtu jāpiemēro līdz 2020. gada 30. jūnijam, lai līdz tam, ņemot vērā zinātnes un tehnikas attīstību, pagūtu pārskatīt Direktīvas 2000/29/EK IV pielikuma A daļas I iedaļas 2.3. punktu.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Atkāpjoties no Direktīvas 2000/29/EK IV pielikuma A daļas I iedaļas 2.3. punkta nosacījumiem, Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. un Pterocarya rhoifolia Siebold un Zucc. koksni, kuras izcelsme ir Kanādā un Amerikas Savienotajās Valstīs, ievest Savienības teritorijā ir atļauts tikai saskaņā ar 2.3. punkta a) un c) apakšpunktā noteikto oficiālo kārtību.
         
         
            2. pants
            Šis lēmums zaudē spēku 2020. gada 30. jūnijā.
         
         
            3. pants
            Šis lēmums ir adresēts dalībvalstīm.
         
         
            Briselē, 2018. gada 10. decembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 169, 10.7.2000., 1. lpp.